“I ara, qui hem de votar?” M’ho han preguntat diverses persones en els darrers dies. El cert és que la decisió que per ara es manté, que és fer llistes separades en el bloc sobiranista, ha descol·locat bona part de la ciutadania. El clam al carrer és la configuració d’una candidatura única que aplegui tots els corrents independentistes, que mantinguin la flama de l’1-O i lluitin pel restabliment de l’autogovern. Els partits remenen enquestes internes, valoren interessos, fan números i prenen les seves decisions. Però el cert és que posen el ciutadà en un dilema, com aquell a qui pregunten: “I tu, qui estimes més?” Doncs mira, ara mateix molta gent els estima tots a parts iguals, perquè tots hi han posat el coll i s’hi han jugat molt. Per reflexionar.